Лъэпкъыр бгъэкIуэдынумэ, щIы лъэпкъыбзэр къыпщхьэмыпэ..  

Иджы нэужькIэ зы лъэпкъыр бгъэкIуэдынумэ, и лъэпкъыбзэр къыпщхьэмыпэ щIы, ар ирикъунущ. Лъэпкъыбзэр кIуэдмэ, лъэпкъри  кIуэда мэхъукъэ нытIэ. Ар фIыуэ ящIэ абыхэм. Я анэдэлъхубзэмкIэ  зэрыпсалъэм щхьэкIэ, я анэдэлъхубзэмкIэ тхыгъэрэ тхылърэ  зарыIэщIэлъым, я  анэдэлъхубзэмкIэ  уэрэд зэредаIуэм щхьэкIэ суд  тепщIыхьу  цIыхухэр  хьэпсым, лъэхъэщым  щIэбдзэни   хуеижкъым  ипэм хуэдэуэ. ЩIы  и  лъэпкъыбзэр  къыпщхьэмыпэй, зэфIэкIащ....

Лъэпкъыр  бгъэкIуэдынумэ,   я  анэдэлъубзэмкIэ  зэрыпсалъэм   щхьэкIэ , еджыпIэм ( школым ) щIэс цIыкIухэм  тазыр  ятеплъхьэу лъэкъуэмцIэрыхькIэ   зыфIэбгъэтыни   хуеижькъым   нобэ ,
ЩIы и  лъэпкъыбзэр  къыпщхьэмыпэй, ари  хъунущ..

Лъэпкъыр  бгъэкIуэдынумэ,  я  адэжь  щIыналъэм  уилъадэрэ  зетебукIэй, лъапсэрыхрэ лъэпкъ  гъэкIуэдрэ  къахуэбгъэкIуэу, цIыхухэр  я Хэку йомгъэIэпхъукIми хъунущ иджы,

Зауэ йомщIылIэми хъунущ иджы нэужьым,

ЩIы я анэдэлъхубзэр къыпщхьэмыпэй, аркъудейр ирикъунущ...

Даурэ  ар  къыпщхьэмпэж  зэрыпщынур  нытIэ ..?

АбыкIэ  щIэныгъэ  яромгъэгъуэт!

АбыкIэ  политикэ яромгъэщIэ!

Ар  парламентым  щIомыгъэхьэ!

Ар хьукумэтым  ( Правитнлствэм  )  йомыгъэкIуалъэ.!

АбыкIэ  Iуэху – дэлъ  яромыгъащIэ.!

Ар финансымрэ  экономикэмрэ бгъэдомыгъэхьэ.!

Нахуэу  жытIэнщи, ар  гъащIэм  къыщыпщхьэмыпэуэ, абы уритемыпсоукIыфыуэ  къэгъанэ ..

Ауэ цIыхухэм  тэкIуи "УателъэщIыхьын"  хуейщ ,

ЯжевIэ  мыпхуэдэу:

"МащIэ-куэдми, радиомрэ телевизорымрэ анэдэлъхубзэ итщ, газэтрэ журналрэи  къыдокI."

"Фыхуитщ  фи  бзэр  зэвгъэщIэнкIэ, унагъуэхэм фыщыпсалъэ ..Фи цIыкIухэм я анэдэлъхубзэр   унагъуэхэми  щевгъащIэфынщ.. "

"Мес хуейхэми  школхэм  лъэпкъыбзэ  щаджыфынущ , фыгъакIуэ фыхуеймэ"

Ауэ анэ - адэхэм, "Къытщхьэпэну ар?"  жаIа, лъэпкъыбзэр  щхьэпэншэуэ  зэрыщытым гу лъатащи,

КIыхьым и кIэщIыр аращи, Лэпкъыр бгъэкIуэдынумэ, лъэпкъыбзэр гъащIэм хомыгъэхьэ, къэралыбзэу зомыгъэхьэ, жьэгу пащхьэ  бзэуэ  къэгъанэ,

Ирикъунущ  аркъудейр,

ЩIы лъэпкъыбзэр  къыпщхьэмыпэ ..

Тэгъулан Екъуб